På baggrund af mere end 400 interviews med folk, som bruger Kennedy Arkaden dagligt, imødekommes nu ønsker om et nyt og inspirerende center i Aalborg

Det nye million-projekt skal forvandle butikscentret til en såkaldt "inspirerende markedsplads" som investorerne kalder det for de 25.000 mennesker, som til dagligt besøger centret. Ombygningen udgør en samlet investering på ca. 30-40 millioner kroner, og hovedparten af det nyrenoverede center vil stå klar til julehandlen i slutningen af året. Bag investeringer står Aberdeen Property Investors og detailudviklerne Reteam.